
Vil De se De kommer ned i Hullet, Sørensen! 


(Signal. Fortæppet gaar op. Direktør Piper staar halvt paaklædt paa Sce- 
nen og retter paa sin Kones Kostume.) 


PIPER 
(forfærdet, raaber op til Maskinmanden) 
Er De gal? det er Fanden pine mig for tidligt! Lad gaa 
ned! lad gaa ned! 
(Tæppet ned). 
DOLLERUP 


(bag Tæppet). 
Hvad er der paafær'e? 


PIPER 
(bag Tæppet). 
Gud forbarme sig! De maa jo være stænket, Dollerup. 
Har De ikke paataget Dem at passe Rideau'et? 


DOLLERUP 
Sørensen gav sgu Signal. 


SUFFLØREN 
(i Skjorteærmer, kryber op af Kassen) 
Nej, det ved Gud jeg inte gjor'e, Det var kuns min 
Bajer der væltede. 


PIPER 
(i Proceniet tilhøjre) 
Vil De se De kommer ned i Hullet, Sørensen! Publikum 
er jo kommet. Gud Fader bevare mig vel! sikken en 


Skandale. 
(Suffløren kryber ned, Piper forsvinder). 


Dollerup er mildest talt fuld, Laide. Til første Opførelse 
af et Udstyrsstykke! Gud forbarme sig! han ruinerer mig. 
Paa Plads, Laide. Vi maa begynde. Sørensen, Signal! — 
Dollerup, lad gaa! 

(Tæppet gaar op). 


FØRSTE CHANGEMENT. 
(Urnehoved Thing ved Lammefjorden. Tilvenstre Birgitte Gøjes Jomfru- 
kloster. Tilhøjre en Smedie. Thingstedet midt paa Scenen). 
Sang. 


ÅSTRID 
(paa Klostertrappen). 
Mel.: Rullen gaar. 


:| Bølgerne rulPr. |: 
Se dog, hvor nydeligt Bølgerne rull'r! 


2; 
Min Fader gør mig bange, naar 
| Øjnene rulP'r. |: 
Han stræng er mod mig, væne Maar, 
| Øjnene rulP'r. |: 


Han har mig sat i Jomfrukloster 
Uden at spørge om hvad det koster. 


| Ørerne rulP'r. |: 
ø Kongeligt Kroner og Ører de rulf'r. 

Her kan jeg Lammefjorden se, (Stiger ned). 

i] Bølgerne rulP'r. |: 
Det er dog en Forfriskelse. O, hør hvor Fuglesangen toner flot, 

| Bølgerne rulPr. |: En saadan Harmoni gør En saa godt. 
Maatte man den engang udtørre, Dog, Vemod fylder op mit unge Hjærte. 
Blev det for Sjølund en frygtelig Sørre. Jeg Havet vil betro min Sorg og Smærte. 


Bravo, Bravo! Det er Fanden pine mig virkningsfuldt. 


PIPER 
(i Kulissen). 
Gnid Dig ikke op af Bølgerne, Laide. De er vaade. 


ÅSTRID 
(rykker tilbage). 

Jeg elsker Valdemar, de Danskes Lyst, 
Min Faders Fjende, men ung Åstrids Trøst. 

(SurFLØREN: Hans Blik i Dansen —) 
Hans Beck i Dansen — 

(SuFrFLØREN: Nej, Hans Blik —) 

Hans Blik i Dansen tændte Elskovs Lue 
Ved Assemblé paa Riberhus i forrige U'e. 
Gid Bølgen blaa ham vilde føre hid, 
Ham kaste i min Favn, blot for en stakket Tid. 

(SuFrFLØREN: Ha, skuffer, bedrøver —) 


Ha, Skuffebedrøver! 
(SUFFLØREN: Nej, skuffer, bedrøver Du mig ikke) 
Ha! skuffer, bedrøver Du mig ikke, Bølge? 
(Jublende:) 
Nej! jeg ser et Skib Nordsjølundskysten følge. 
O! det er ham! mit Blod til Sjælen stormer. 
I Skjul jeg nyder Synet af hans Manddomsformer. 
(Tler op af Klostertrappen, men snubler). 


PIPER 


(i Kulissen). 
Tag op i Forbredden, Laide. 


(Sømandssang udenfor. Et Skib med Valdemar og Absalon kommer sej- 


lende ind. Piper applauderer i Kulissen :) 


Bravo! Bravo! Det er Fanden pine mig virkningsfuldt. 


ÅSTRID 
Den søde Zangenberg — 
(SUFFLØREN: Nej, den søde Sang nu bæres —) 
Den søde Sang nu bæres lifligt hid! 
(SurFLørREN: Ung Valdemar, ønsker Du vi lægger bi?) 


ÅBSALON 
Ung Valdemar, ønsker Du en Lækkerbid? 


VALDEMAR 
Ha! rask, min fromme Bips! vi tøjre Skuden. 
(De stige i Land.) 
(SuFrFLøREN: Her Orehoved er —) 
Her Urneho'de er — 
(til Suffløren, udenfor Rollen) 
Fjolleho”'de! 
her summer Bien 
I Sommerluften mellem Kæmpehøje, 
Og Ufredsskyer møder — ikke et Øjel 


ÅBSALON 
Ja, her er godt at være! 


Ja, her er godt at være! 


PIPER 
(i Kulissen). 
Gud forbarme sig! Dollerup stænker paa Scenen. 


VALDEMAR 
O, Himmel! 
(SUFFLØREN: Se til venstre!) 
O, Himmel, se til venstre! 


PiPER 
(i Kulissen). 
Nej, min Kone er paa venstre Side, Frk, Stjernholm, 


VALDEMAR 
(ser til venstre). 
O, Himmel, hvilket Møde! 
En Mø jeg ser, med Øjne blaa og Kinder røde. 
Gaa lidt tilside, fromme Bips. 
(SurFLøREN: Nej, Bisp!) 
Jeg sa'e ogsaa Bips, Fjols! 


ÅBSALON 
O, hvilken Ungdoms Blødhed! 


Hans Krigerhjærte smælter straks for Elskovs Sødhed. 
(Gaar tilside). 


Sang. 
VALDEMAR 
(knæler ned). 

Mel.: Ich geh” nach Lindenau. 


Tempo di Polka, 


O, Væne, 
Som ene 

Nu staar bag Klosterdør, 

Dit Blik har gjort mig ør, 

Min Tanke skør og mør. 
Kom ud nu! 
Ved Gud, Du 
Skal ikke være ræd, 

En Riddersmand som jeg gør ingen Glut Fortræd. 
ÅSTRID 


(iler ned og kaster sig i hans Favn). 


O, Du min Valdemar! 
Her Du din Åstrid har. 


VALDEMAR 
Ha, nu skal jordisk Elskov nydes sødt, den Ting er klar. 


ås 
ÅSTRID 
Men si' mig, 
Sublime, 
Hvifor Du sejled hid? 
O, hvis Du gaar i Strid, 
Saa bli'r min Kind saa hvid. 


VALDEMAR 
Min Putte 
Skal sgu'tte 
Fortvivle her paa Stand, 
Vi kommer for at dele gamle Danmarks Land. 


ÅSTRID 
O, søde Valdemar, 
Snak saa lidt godt for Far, 
Thi ellers gaar vor Lykke fløjten, ja den Ting er klar. 


ÅBSALON 
(nærmer sig). 
Op, Valde! hid styrer Knud sin Kongesmakke, 
Og Konning Svend kommer kilende ned ad Valby 
Bakke. 


ÅSTRID 


Ak, vi maa skilles! 
(Lægger Hovedet paa hans Skulder.) 


VALDEMAR 
(sagte, udenfor Rollen:) 
Lad være og lig Hovedet dér. De fedter, Fru Piper. 


De fedter, Fru Piper. 


ÅSTRID 
(ligesaa) 
Skab Dem bare ikke, Frøken Stjernholm. 


VALDEMAR 
(i Karakteren) 
Farvel, Du Søde. 


Skænk mig en Blomst til Minde om vort Møde. 


ÅSTRID 
Her har jeg netop en Kong Volmerlus. 
(Smykker ham med en Blomst fra sin Barm). 
Adjøs, min He're. 
Tænk paa mig tidt. 


VALDEMAR 
(flot) 
Det skal ej manquere! 
(Astrid iler ind i Klostret. Knud Magnussen kommer sejlende ind paa de 
oprørte Bølger.) 
PIPER 
(i Kulissen, til Maskinmanden :) 
De maa ikke hale saadan i Kongeskibet, Petersen. Det 
gaar Fanden pine mig fra hinanden. 
(Skibet lægger til. Kong Knud stiger i Land.) 


KNuD 
(med aabne Arme.) 


Min bolle Valdemar! 


VALDEMAR 
Min kække Knud! 
(De omfavne og kysse hinanden. Valdemar udenfor Rollen:) 
Naada! ikke saa øm, Schønemann. 


ÅBSALON 
(rørt) 
O, hvilket Forhold! Som David med sin Nathan! 
(SUFFLØREN: Jo — nathan!) 
Nej — Nathan! Tror Du, at jeg har svedt mit gamle 


Testemente ud, Sørensen? 
(Med Pathos til Kongerne:) 


Mine unge Venner, bevarer Kontenancen 
Naar Riget skal parteres. Hold blot paa — 
(SUFFLØREN: at dele Chancen —) 
hold blot paa Deligencen! 
Kong Eriksen er træsk, en Ulv der i ham stikker, 
Saa raader jeg, Københavns berømte Grundligger. 
I Krig jeg fører Sværdet uden Nagel. 
I Fred jeg bruger Bønner og — hvad? 
(SUFFLØREN: en Messehagel) 
og en Masse Hagel. 


KNnuD 
(spejder ud) 
Hist kommer Eriksen, vores begges svorne Fjende! 


VALDEMAR 
(ligesaa) 
Javist! jeg kan hans sorte Hjelmbuks kende! 


DITLEVSEN 
(træder ind, slaar paa Skjoldet og raaber :) 
Den strænge Konning Eriksen jeg melder! 


KonG SVEND 
(kommer ind, mørk og barsk:) 
Min kongelige Hilsen! 
Ædle Kolleger, Tiden er knap. Lad os indgaa Forliget 
Og kile paa gesvindt at dele Riget. 
Hvor Ret det gælder, ser jeg ej til rechts og links. 
Til Things paa Stand! 


KNUD OG VALDEMAR 
Til Things, til Things! 
(De sætte sig paa Thingstenene, Absalon paa Klostertrappen, hvor han 
falder i Søvn.) 


SVEND 
Her har jeg Danmarks Kort — (udenfor Rollen:) Gud for- 
barme sig, nu har jeg glemt det — (hvisker ud i Kulissen:) 
hiv Kortet ind, Laide. (Kortet kastes ind paa Scenen. Han breder det ud.) 
Her har jeg Danmarks Kort. At det kan fortne, 
Saa hører, hvordan jeg vil Sagen ordne. 


Sang. 
Mel.: Naar jeg til Kilden drager. 


Allegretto. 


SVEND 
Se, først jeg Sjælland tager — 


DE ANDRE 
Hva'beha — ha ha — hva'behager? 


SVEND 
Som ældst jeg Sjælland tager, 
Det er kun som sig bør. 


Men hvem skal saa ha” Møn? 


KnuD 
Lad gaa! Men, ser I, Fyn 
Jeg snupper som et Lyn. 


VALDEMAR 


Og jeg til Jylland drager — 


DE ANDRE 
Hva'beha — ha ha — hva'behager” 


VALDEMAR 
Jo, jeg til Jylland drager! 
Mon I det hindre tør? 


SVEND 
Men hvem skal saa ha' Møn? 


KNUD 
Jo, jeg vil nok til Ø'n. 


VALDEMAR 

Uf, Pigerne dér er Sager! 
DE ANDRE 

Hva'beha — ha ha — hva'behager? 
VALDEMAR 


Jo, Pigerne dér er Sager, 

Har Saxo mig fortalt. 
SVEND 

Og jeg vil Lolland ha'”, 

Og Falster — 


DE ANDRE 
Naadadada! 


SVEND 


Jeg syn's, I paa det smager? 
Hva'beha — ha ha — hva'behager? 
Jeg syn's, I paa det smager? 


DE ANDRE 
(springe op.) 
Ja, det ved Gud vi gør! 
For bitter var den Snaps, 
Thi maa vi slaas omkaps! 


SVEND 
(rasende) 


De Øer Jer ikke rager ! 


DE ANDRE 
Hva'beha — ha ha — hva'behager? 


SVEND 


(drager Sværdet.) 
De Øer Jer ikke rager! 


DE ANDRE 


(ligesaa,) 
Ha! nu skal Du ha' Klaps! 


(Vaabenlarm. Absalon vaagner. Astrid kommer ud fra Klostret, men falder 
over Absalon paa Trappen). 


ÅBSALON 
(udenfor Rollen) 
Naada, hun! Se sig for! 


ÅSTRID 
(ligeledes, arrigt:) 
Kæferist! 


SVEND 


(sagte) 
Rolig, Laide! Du maa Fanden pine mig blive i Karak- 
teren. 


ÅSTRID 
Det er et varmt Scenearrangement ! 


SVEND 
Gud forbarme sig! Du skal komme som en Forsoningens 
Engel, og saa staar Du selv og gør Vrøvl. (Til Sufføren:) 
Klem paa, Sørensen! (Til Kongerne:) Larm! Larm! 
(Kamp.) 


ASTRID 
(kaster sig mellem de kæmpende.) 
Hold inde! Høje Fader, giv Slip paa Lolland! 
For min Skyld — 0, vær ikke kold, Mand! 


SVEND 
Min Astrid | 


ÅBSALON 


Fromme Barn! 
(Vil velsigne hende,) 


ÅSTRID 
(rasende) 


Rør mig ikke, Dollerup! 


SVEND 
Ædle Herrer, Faderglæden byder mig forsone, 
Beholder Øerne. Vi skilles vil som Venner, ved min 
Krone! 
Vor hele Kraft til Rigets Vel vi vier. 
Ung Astrid, bed en Bøn for — 
(SuFFLØREN: Nordens Broderier —) 
for Nordens Broderriger. 
(Til Suffløren:) Muldvarp! 
(Med Pathos:) 
Fra Hjærtet taler jeg. Stivsindet er kun Daaren. 
Til Gæster udi Roskild' jeg Jer beder til i Maaren. 


KNUD, VALDEMAR 
Mange Tak! 


SVEND 
Og nu afsted | 


(Hilser majestætisk Kongerne. Tager en Kampesten og siger sagte til Dit- 
levsen :) 


Tag en Sten med Dem, Mikkelsen. 
(Ditlevsen tager en anden Kampesten og følger Kong Svend). 


KNUD 
Kong Valdemar, ta'e en lille Tur med over til Fyn. 


VALDEMAR 


Ja nok! 


- . - 

Valdemar svømmer efter Skibet. 

KNUD 
Saa kom! 


VALDEMAR 
Først med det skønne Syn 
Jeg Afsked tage maa. 
(Nærmer sig Astrid, medens Absalon gør sig rejsefærdig.) 
O søde Klostermø, 
Dig vil jeg vinde eller ogsaa dø! 


ÅSTRID 
(ved hans Bryst.) 
Blir vi ej ét paa Jord, jeg nok tør sige, 
At vi skal faa os et Parti i Himmerige! 


(Knud og Absalon gaa ombord. Skibet sejler, Valdemar kaster sig i Bøl- 
gerne og svømmer efter Skibet. Astrid tilvifter ham Farvel med sit Lomme- 
tørklæde). 


PIPER 
(i Kulissen) 

Changement! Rask, rask! Snup den sidste Kampesten, 
Schønemann. Synk Sofitterne, Petersen! Ned med Konge- 
hallen! Ind med Spillebordet! Saadan! ikke for raskt! Lys! 
Lys! Færdig! 


ANDET CHANGEMENT 


(Kongehal i Roskilde. Lysekrone i Loftet, Skjolde og Vaabenmærker paa 
Væggene, Bægerklang og Hyldingsraab udenfor. Derpaa Sang: »Og dette 
skal være Kong Eriksen til Ære« 0. s. v.) 


ÅSTRID 
(kommer ind). 

Hør Glædens Lyd! nu er de ved Desserten. 

Hvor findes Falskhed dog som i den fine Verden? 
Jeg frygter for min Valdel! trods hin Jubelfryd 

Jeg føler i mit Hjærte Angstens Lansespyd. 

(SUFFLØREN: Jeg hører skidt —) 
Jeg hører Skridt! Det er min Faders Spore. 
Han kommer! O, jeg ryster! ved dog ej hvorfore. 
(Trækker sig tilbage.) 


KONG SVEND 
(kommer grublende ind og gaar ned til Sufflørkassen. Til Suffløren, sagte :) 
De maa holde godt sammen paa mig i denne Monolog, 
Sørensen. Ellers gaar jeg Fanden pine mig i Stykker, 
(Med Pathos :) 
Alt kan jeg vinde! 
(SUFFLØREN: De taber noget!) 
De taber noget: 


(SUFFLØREN : Nej, De taber noget!) 
Nej, de taber noget! 


(SuFFLØREN: Nej, det er Dem, der taber noget, 
Hr. Direktør!) 
Gud forbarme sig! Taber jeg noget? Hvad er det, 


Sørensen? . 
(SUFFLØREN: Pansersjorten!) 


Skjorten, milde Gud! 
(Vender Ryggen til Publikum og bringer Kostumet i Orden. Vender sig 
og siger i Rollens Karakter:) 


Alt kan jeg vinde! Intet kan jeg tabe. 
Jeg Kronerne maa fluks af deres Ho'der sna'pe. 


Dø maa de! Nu! 
ÅSTRID. 


O Skræk! 


Alt kan jeg vinde! 


KoxG SVEND 
Ha! men hvordan? 
Ved Gift? ved Dolk? ved stærken Strikke? Det kom- 
mer an 
Et Redskab kun at finde. Ha! jeg har min Mand. 
Den skumle Ditlevsen er skabt til Morderdaad, 
Han overklipper glatvæk — 


(SUFFLØREN: — for en Krone Livsenstraad —) 
for en Krone — Livsens Traad. 
(Ringer,) 
DITLEVSEN 
(ind.) 


Du ringed”, Konning —! 
SVEND 


Tys! 
MIMISK SCENE. 

(Svend viser ham Kongen fra Skakbrædtet og peger mod Baggrunden. 
Ditlevsen nikker, Svend vælter alle Brikkerne. Ditlevsen nikker anden Gang. 
Svend drager Sværdet og stikker det ned i Gulvet, Ditlevsen nikker tredie 
Gang og sniger sig skulende ud.) 


ÅSTRID 
(styrter frem, og omfavner knælende Faderens Ben). 


O, Fader, Fader! hvad har Du isinde? 


Pas paa Vatteringerne, Laide! 


SVEND 
(sagte, udenfor Rollen :) 
Pas paa Vatteringerne, Laide. Du flytter Fanden pine 
mig mine Lægge om paa Skinnebenene. 
(Højt, med Pathos:) 
Hvi spørger saa en ung umyndig Kvinde? 


ÅSTRID. 
En Konge, Far, maa ej befatte sig med Kongemor'| 


SVEND 
Til Du est forloren, ymter Du et Ord. 
Afsted til Fakkeldansen ! 


(Slæber hende ud med sig. Musik, Alle kommer ind med Fakler i Hæn- 
derne. Fakkeldans,) 


ÅBSALON 
(under Dansen, synger perialiseret :) 
Peter er fuld — o. s. v. 


SVEND 
(sagte til Absalon :) 
Det er Fanden pine mig sidste Sæson, De er hos 
mig, Dollerup. 
ÅBSALON. 
Det er mig revnende ligegyldigt. Jeg har Tilbud 
fra det kongelige. 


(Dansen hører op.) 


GÆSTERNE. 
Tak for Mad, Kong Eriksen. 


SVEND. 
Velbekomme, d'Herrer. 
(Sledsk) 
O, kære Brødre, lyster Eder ej at røre Brikken? 


KnuD. 
Det var en kongelig Ide! 


ÅBSALON. 
Hvi'ken? 

VALDEMAR. 
At røre Brikken. 

(Ser paa Astrid) 


Spil Du for mig, min fromme Bips. 


ÅBSALON. 
Jeg spiller kuns Sjavs. 


VALDEMAR 


(sagte) 
Sit Dem nu bare ned, Dollerup. 
(Absalon og Knud sætte sig ved Spillebordet, 
Valdemar nærmer sig Astrid.) 
Min favre Mø — 

SVEND 
(træder ind mellem dem) 
Hold op med den, Kong Valdemar. 
Jeg ved, Du er en — 
(SuFFLØREN; en høvisk —) 
Du er en Høvisk! 
(SUFFLØREN: Nej! en høvisk Herre.) 
Jeg ved, Du er en høvisk Herre. Men i disse Sale 
Ung Astrid har ej godt af sleben Tale. 
(Fører Valdemar hen til Spillebordet.) 


ÅSTRID 
(afsides) 

O, lyse Tanke? jeg dem dog kan re'de. 
(Højt.) 

Min høje Fader, skal jeg til Harpen kvæde? 


SVEND. 
Ja, kvæd, min Datter. 


VALDEMAR. 
Herlig er en Sang! 


ÅSTRID 
(henter sin Harpe). 
Advares maa de, ak, for sidste Gang. 


Sang. 
Mel,: Dybt i Havet. 


Stolt i Lejre sad tre Kongebrødre 

Midt i al jordisk Herlighed. 

Hvad i hele Verden er vel sød're 

End en varm Broderkærlighed? 

Men den ene var saa lu-u-u-umsk, 

Og hans Tankegang var saa uhu-u-uhumsk, 
Ve, ve, ve! 
Stakkels Brødre to, 

Vogt Jer for Kain og hans Tabel d'ho'! 


GD.0. mf: 


SVEND 
(farer hen til Astrid) 
Hold op! Forvovne Barn, er Du spedalsk! 


KNUD 
(tager Valdemar om Halsen) 
O Valdemar! tænk, dersom han var falsk! 


ÅBSALON 
(udenfor Rollen) 
Piper falsk? Sludder! Nej, Kællingen er falsk! Hun syn- 


ger falsk — 
(De holder ham for Munden.) 


ÅSTRID 
(bedende) 


O, Fader! 


SVEND. 
Bort med Dig Skifting! 
(Jager hende ud,) 
Nu maa det ske! 


Jeg Skæbnen vil i Øjet uforfærdet se. 
(Drager Sværdet og fløjter. 
Ditlevsen styrter ind ligeledes med draget Sværd.) 


ÅBSALON 
(tager sig en Taar) 
Er det nu vi skal slaas, Schønemann? 


KNUD 
(springer op, til Svend:) 
Forræder! 
VALDEMAR 
(ligeledes) 
Judas! 


(SUFFLØREN: Ischariot!) 


ÅBSALON. 
Idiot! 


SVEND. 
Jeg ikke, men kun I Kontrakten sveg. 
Nu skal vi skifte Riget ved Sværdenes Leg! 


(Melodrama. Kamp. Absalon slaar vildt om sig med Bispestaven.) 


TT Se Dem dog for, Dollerup, at vi ikke kommer til 
Skade. La' vær' at stik mig i Maven, Schønemann! 


VALDEMAR 
(under Kampen). 
De maa ved Gud ikke, Mikkelsen! 
Jeg er saa kilden. 
(Ditlevsen dræber Knud.) 


KnuD. 
Truffet! 


(Styrter om i Valdemars Arme.) 

Det er, Fanden pine mig, sidste Sæson, De er hos mig, Dollerup. 


— Is — 


ÅBSALON. KnunDn 


É: å » (spytter.) 

Vanbenindle: Kilkens Rikose lerdeet Fy for Fa'en! det er jo rigtig amerikansk Olie. 
Sikke no'et Grisseri! 
VALDEMAR. 


SVEND 
Tag ham, Dollerup, jeg kan ikke mer. (sagte). 
(Absalon lægger Knud paa Gulvet.) Det forhøjer Illusionen, Schønemann. 


Vaabenhvile! 
. ÅLLE. Knun. 

Vaabenhvile ! I Døden jeg forbander Dig, Du Kongemorder! 

ÅBSALON (Opgiver Aanden.) 

(bøjer sig over Knud). KS 

Den Døde be'r om Ordet. Værer roli'e! Salle 

(Til Knud.) Til Kamp igen, og Svend til Enehersker vorder! 
Hvad ønsker. Du, Kong Knud? (Kampen begynder igen. Astrid besvimer, Valdemar hugger sig igennem.) 

Slaa til Kronen, Dollerup! 


5 . (Absalon søger at hugge Lysekronen ned med sin Stav. Derpaa flygter 
Den sidste Olie! han med Valdemar, forfulgt af Ditlevsen, der straks efter kommer tilbage 
(Astrid bringer en Flaske og en Spiseske, Absalon forretter Ceremonien.) og angriber Svend.) 

Er De fjollet, Mikkelsen! Staar De og stikker Deres egen ÅBSALON 


Konge? Ha! en Fjende! 
DITLEVSEN VALDEMAR 
Mees ne) Hvem er Du? 
Om Forladelse, Hr. Direktør! 
ÅBSALON 
SVEND Ja, hvem er Du? 
Ha! de flygted! Efter dem paa ilsomt Fjed! 
(Svend og Ditlevsen styrter ud.) VALDEMAR 
Jeg er Valdemar! 
ÅSTRID 
mon ÅBSALON 
Madonna! frels min Valdemar — Jeg er — (hikker) Ab — salon! 
(SUFFLØREN: og vores unge —) VALDEMAR 
og vores Unge! É É (jublende.) 
(SurFLørREN: Kærlighed!) Min fromme Bips! 
og vores unge Kærlighed! PIPER 
(Tler bort,) (i Kulissen.) 
Lyn! Lyn, for Satan! 
PIPER (SUFFLØREN: Min elskte Konge!) 
(i Kulissen,) 
Kryb ud, Schønemann! (Kong Knud kryber ud paa alle fire.) ÅBSALON 
Op med Kongehallen! Ned med I.ammefjorden! Hvor Min ældste Konge! 
bli'r den af? Petersen! faar vi dog ikke snart den Gang (De'styrter I binandens: Pan, Det lyner:) 


Lammefjord? Saadan! Ud med Spillebordet, Mikkelsen! — 
Er Lynet klart? ingen Kludder med Tordenen? — Godt! 
Saa klemmer vi paa. Rigeligt Uvejr deroppe! 


TREDIE CHANGEMENT 
(Ved Lammefjorden. Nat. Uvejr med Lyn og Torden.) 


PIPER 
(i Proceniet.) 
Kan De høre, Schønemann, Uvejret gør sig dernede. 
Der var Fanden pine mig en der klappede. 


SCHØNEMANN 
(paa den anden Side,) 
Der var ogsaa en, som raabte Bravo, Hr. Direktør. 


PIPER 
Det var desværre den samme. — Naa! ind Frøken Stjern- 
holm. 


VALDEMAR 


(styrter ind med draget Sværd, fortumlet af Uvejret.) 


O, ve! hvor er jeg? Rædselsfulde Nat! 
Mit Blod er Is, min Styrke svinder brat. 


ÅBSALON 
(fra den modsatte Side, svingende sin Krumstav.) 


Kom kun, I onde Magter! Kom, Dævel, Belzebub! 
Københavns bekendte Grundligger Jer knuser i en Snup! 


VALDEMAR E 
Ha! en Fjende! Slog jeg for haardt, Mikkelsen? 

PIPER 
(i Kulissen,) 
Gud forbarme sig! Lynet kom bagefter. Sikke noget 
Grisseri deroppe. Det Lyn er Stykkets clou. 


ÅBSALON 
O, Held! Du har undgaaet snildt Forfølgerne? 


VALDEMAR 
Og dog af Sorg jeg styrter mig i Bølgerne! 


ÅBSALON 
(holder paa ham.) 
Nej, Valde! Kun Du er skabt til Tronens Herlighed. 
I Hytten hist der bor en Smed. 


VALDEMAR 
Hvad for en Smed? 


ÅBSALON 

En høflig Grovsmed. Der vil vi os skjule. 
Kom, kom! Vi undgaar -— (til Sufføren) — hvad? — 

(SuFfFLØREN: Hævnens Magter, mørke, vilde, fule —) 
Hævnens Masser af mørke vilde Fugle! 

(SuFrFLØREN: Nej, Hævnens Magter —) 
Aa, Sludder og Vrøvl! 
(Absalon og Valdemar gaar ind i Hytten.) 


KONG SVEND 
(styrter ind med draget Sværd og en Haandlygte:) 
De undslap! Helvede! Du spotter al min Iver. 
Af Raseri Transpirationen af mig driver. 


DITLEVSEN 
(fra den anden Side med Sværd og Lygte.) 
Ha! en Fjende! 


SVEND 
Ha! en Fjende! 


DITLEVSEN 
(kender ham ved Lygten) 
Kong Eriksen! 


SVEND 


Ha, Ditlevsen! (griber ham i Armen.) 
Har Du dem? 


DITLEVSEN 
z i (modløs) 
Nej, min Konge! 


SVEND 
Dumme Nidding! 
Dit træske Hjærte sætter jeg paa Spidding. 
(Slaar ham. Ditlevsen brøler.) 


Slog jeg for haardt, Mikkelsen? 


DITLEVSEN 
(uden for Rollen :) 


Lige i Øjet! 
SVEND 


(sagte) 
De skal faa en Tuborg efter Slaget paa Grathe Hede. 


(Med Kraft:) 
Usle Træl! 


Bort! Skaf de Flygtende, eller jeg slaar Dig ihjel! 
(Ditlevsen styrter ud. Uvejret tiltager. Svend støtter sig til sit Sværd). 
Hvad er det dog, som gennemisner Blodet? 
Monstro Samvittigheden? Ha! taber jeg Ho'det? 
Nej! Himmel, Helvede, jeg trodser alle Magter, 
Dyd, Ære, Anger! Stolt, med Heltefagter. 
Rul Torden! 
(Lyn.) 
Saa, nu lyner det Rak! 

Blink Lyn! (I Karakteren.) 

(Torden,) 
Naturligvis! jeg havde ikke ventet andet. 

Jeg foragter al den Rummel! 


Jeg ler — ha, ha, ha! thi jeg stærk og skummel. 


Her staar jeg! Kom med Straalen — 

Her staar jeg! Kom med Straalen — 

(Lyn.) 
Det er Fanden pine mig for tidligt, Petersen. 
(I Karakteren.) 
Her staar jeg! kom med Straalen! ud jeg skal den 
puste! 

Nu! 
(Lyn.) 

Det traf mig! Himlens Hævn mig sønderknuste! 


(Styrter til Jorden. Uvejret hører op. Maanen kommer frem.) 


ÅBSALON 
(kommer ud fra Hytten). 
Kom, Valdemar! Forbi er Farens Styghed. 
Fjenden er borte, Maanen er oppe. Nyd kun Frelsens 
Tryghed. 
VALDEMAR 
(kommer ud.) 


Tak, runde Maane! ej mer jeg er bedrøvet. 
(Opdager Svend.) 


Hvad ser jeg? Svend paa Jorden! Kronen slængt i 


Støvet! 
ÅBSALON 
Ja, det er ham! 
VALDEMAR 
Skal jeg ham dræbe? 
ÅBSALON 


Nej, min Valde! 
I Kamp paa Ærens Mark han for Dit Sværd skal falde. 


(Tager Svends Krone op og sætter den paa Valdemars Hoved, den synker 
ham ned over Øjnene.) 


Men Kronen passer Dig, ej hans Forbryderskalle, 
Strid og sejer! Min Haand Dig krone skal og salle. 


Vi mødes, Eriksen, paa Grathe Hede. 


VALDEMAR 
Og nu til Bandholm! Der er Færgen rede. 


Vi mødes, Eriksen, paa Grathe Hede! 
(De gaa. Kong Svend kryber ud.) 


PIPER 
i Kulissen.) 

Changement! Kongeteltet! Vær forsigtig med de rene 
Lagner! De er laant hos Rullekonen. Ind med Sofaen! 
Paa Plads, Frøken Stjernholm! Saadan! saadan! Hvor bli- 
ver De af, Dollerup? 

DOLLERUP 
(i Kulissen.) 

Ingen Repremanter, Piper. Jeg har haft en stor Om- 
klædning. 

PIPER 

Hold Mund! Begynd! 


FJERDE CHANGEMENT 


(Valdemars Kongetelt. Han slumrer vaabenklædt paa en Løjbænk.) 


ÅBSALON 
(kommer ind bevæbnet. Han betragter den sovende Konge.) 
Saa rolig slumrer han, den bolde Yngling, 
Før Kampens Stund. Stolt er jeg af min Myngling. 
Jeg vil ej vække ham, men hist i Kroen bede — 
For Danneriget og for — 
(SUFFLØREN: Sejr paa Grathe Hede.) 
Sejr og gratis Hede. 
(Gaar.) 


PIPER 
(i Kulissen.) 
Er Englene paa Plads, Petersen? — Er Aanden klar, 
Dollerup? 
SCHØNEMANN 
(i Kulissen.) 


Skal De ikke lave den, Hr. Direktør? 


PIPER 
Nej. Jeg opgav Aanden til Fordel for Dollerup. Melo- 
drama! Lad os nu faa lidt Stemning over denne Scene. 
Fir Aanden ned! Nu! 
(Knud Lavards Aand omgivet af Skyer og Engle aabenbarer sig.) 


PiPER 
(i Kulissen.) 
Gud forbarme sig, Dollerup. De er forkert i Ho'det! 


DOLLERUP 
(der forestiller Aanden,) 
Bare De ikke er forkert i Ho'det, De — Pipperup! 
(Vender Ansigtet.) 

De er forkert i Ho'det! 


Sang. 
ÅANDEN 


Mel.: Af »Nytaarsnat 1869.« 

O, Valdemar, min Søn! 

Hid kommer jeg i Løn. 

Kender Du ikke mer Din Gamle, 

Ham, der ku” op med Venderne hamle? 
Jeg har Riget vældigt styret, 

Ak, men Skadelaar mig myr'et. 


(En Flok Ravne viser sig over hans Hoved.j 


2 


Se Ravneflokken dér! 
Stil under den Din Hær. 

Saa er der ikke Spor i Vejen, 

Du gaar med Glans fra Vaabenlegen. 
Ak, jeg maa igen paa Baaren, 
Valdemar, min Søn, god Maaren! 


(Aanden forsvinder.) 


(SurFLørREN: Min Faders And —) 


VALDEMAR 
Min Faders Aand! (Til suffløren:) Dyr! 
(I Karakteren.) 
O, bliv, Du Gamle! 
Ak, det var en Drøm. Jeg maa min Tanke samle. 
Stil under Ravneflokken Hæren, lød hans Bud. 
Ha! den Ide er ikke daarlig. Jeg gør det, ved Gud! 


ÅBSALON 
(træder ind med Kongebanneret.) 


Op, Valdemar! Hør — Luren gjalder! 


PIPER 
(i Kulissen, efterligner en Lur.) 
Du du du du — du—h! — Det lød, Fanden pine mig, 
meget naturtro! 
VALDEMAR 
(drager Sværdet.) 
Ja, nu vi kæmper, sejrer eller falder! 


ÅBSALON 
Og bringer Tronen vi i sikker Havn, 


Saa skal vi fikse op paa Kongens Kjøbenhavn. 
(De gaa.) 


Op, Valdemar! 


PIPER 
(i Kulissen). 
Changement! Væk med Lagenerne! Frem med Grathe 
Hede! Er Hærene parat, Petersen? Meget godt! Se, saa! 
Nu maa vi Fandeu pine mig se at hale Sukcessen i Land! 


FEMTE CHANGEMENT 
(Grathe Hede.) 


SVEND 
(kommer ind, under Jubelraab, fulgt af Ditlevsen, der bærer hans Banner). 


Ha! hvor jeg sveder! Hvormange Graders Hede er 
det i Dag, Ditlevsen? 


DITLEVSEN 
30, Herre Konge! 


SVEND 
Vel! lad Hæren komme! 
(Musik. Svends Krigere komme. Jubelraab.) 


Tak, tappre Kæmper! Eders Hyl'st jeg nyder, 

Mit Øje Eders stolte Skarer fryder. 

Vi sejre vil. Før det mød Kvælden lider, 

I Græsset Valdemar og hver en Jyde bider. 

Dog, falder I, Reserven bli'r mit Anker, 

Den stander stolt imellem Finderup og Dollerup 
Banker. 


(Dollerup banker i Gulvet udenfor med sin Stav.) 


Gud forbarme sig! Hvad er nu det? 


DOLLERUP 
(viser sig.) 
Det er mig, der banker. 


PIPER 
Hvorfor i Alverden gør De det? 


DOLLERUP 
De sagde jo — Dollerup banker. 


PIPER 
(rasende) 
Idiot! Herut med ham! 


(Dollerup puffes under Protest). 


SVEND 
Afsted! følg mig i Hælene! rask, Legioner! 


Krigsbyttet bliver stort. Det løber op i Millioner! 
(Ud fulgt af hele Hæren.) 


VALDEMAR 
(fulgt af Absalon, der kalder deres Hær ind. Jubelraab.) 
Tak, tappre Jyder! Jeg ved, at I er sei'e. 
Ha! Valen blive skal Kong Svends Dødsleje. 
Med slig en Skare stormer jeg Alverdens Slotte! 
Kom selv et Spøgelse, kækt gik hver Jyde paa de'. 
Op! følger mig! Til Dans i Danas Have! 


Paa Borgerkrigen vil vi Ende lave. 
(Alle ud under Krigsraab og Vaabenlarm.) 


ÅSTRID 
(kommer ind, forklædt som Væbner.) 


Sang. 
Mel.: Igaar jeg fik min Trøje. 

Allegretto. 


I. 
Igaar jeg fik min Trøje 
Og straks jeg trak den paa. 
Nu bort med Klostrets Møje, 
Jeg vil i Leding gaa. 
Min Sabel den er sleven, 
Og skarp min Skjoldekant. 


Mit Øje Eders stolte Skarer fryder! 

Jeg ved, hvad jeg er bleven, 
Jeg bleven er Drabant. 
I: Trala lalalala. :| 


al Der faldt to til! Men det min Blodtørst ikke dæmper! 
O, søde, elskte Valde, br — ae] 
Dig svigter Astrid ej. wa 
Ha, hvis Du skulde falde 
Jeg tror, jeg dør med Dig. 
Dog vist Alverdens Vaande 
En Ende faar engang. 
Jeg stoler paa Madonne, 
Og jubler ud i Sang: 
|: Trala, lalalala! :) 
(Iller bort. Krigstummel. Vild Musik. Slaget begynder.) 


SVEND 
thuggende om sig til alle Sider.) 
Ha! raser, myrder, hugger, stikker! 
Der, Nidding! I sit Blod han ligger. 
Kom an! Ud Fjenderne de kniber! 
Ha! — Der ser jeg — 66 med Trommer og Piber! 
(Bort.) 


Ha — a —! 


ÅBSALON 
(i Løb over Scenen.) 
Ha — a — al! 
PIPER 
(i Kulissen.) 


Skyd til Hærene, Petersen! Ind, alle Mand! 
(Alle ind. Vild Slagtummel.) 


SVEND 
Hal Jyderne er knuste! Se, de vige! 
Snart Sejerhymner skal til Himlen stige. 


VALDEMAR 
O ve! hold Stand! Ha! vore Rækker tyndes! 
Vi falde maa til sidste Mand! 


VALDEMAR 

(ind.) 
Slaar Kreds om Valdemar, I gæve Jyder! 
Hug ned! hug ned for Foden, Kongen byder ! 
Skyd, Skytter! Vis Jer ikke som Kujoner. 
I mangler da vel ikke Skytspatroner? 
Ha! de flygter! efter dem! 

(Bort.) 


DITLEVSEN 
(styrter ind.) 
Ha —a! alt har jeg fældet firsinstyve Kæmper! 
(Falder ud til begge Sider.) 

SVEND 
Ha! jeg synnes 
Jeg hører Hestetrav ! 


KnuD 
(udenfor.) 


Frem, Fynbo, frem! hug væk! 


VALDEMAR 
tjublende.) 
Knud Magnussen! 


SVEND 
(rædselsslagen.) 


Den Døde lever! Skræk! 0, Rædselsskræk ! 
(Knud styrter ind, En Ravneflok viser sig over Valpladsen.) 


VALDEMAR 
Ha! ser I Ravnene! ser I den døde Knud! Ha, Jyder, 
Det varsler Sejer! 


SVEND 
Det min Død betyder! 
Paa Flugt! Tilbage! 


(Svend omringes og hugges ned, Hans Hær flygter og forfølges af Valde- 
mar, Absalon og Knud, Larmen taber sig.) 


SVEND 
(paa Jorden, vridende sig i Dødskamp.) 


Det er ude med Eriksen! Livet flygter brat — 


(SUFFLØREN: Til nedrig Deling) 
Til Nederdelen. 


(SUFFLØREN: Nej, til nedrig Deling af mit Riges —) 
Til nedrig Deling af mit Riges Skat 
Nu mine Fjender skrider. — 


(Lytter anstrængt, Udenfor Rollen :) 


Jeg kan Fanden pine mig ikke høre et Muk, Sørensen! 
(Slæber sig ned til Sufflørkassen,) 


Ha! af Harm jeg brænder, 
Skøndt jeg ligger her med Livet i mine Hænder. 
O, Sjølund! Gefions Ø! jeg Dig forlade maa. 
Men glemmer ej din Skov, din Mark, din Lundkvist, 
det kan Du laane paa. 

Nej, jeg vil ej dø! 

(Hæver sig op.) 

End lever jeg! end er jeg Helt! 
For sidste Gang et lille — Kig in der Welt! 
O, nej — jeg vakler! Ganen bliver tør — 


Det sortner for mit Blik — Hjælp, Hjælp! jeg dør! 
(Synker tilbage.) 


Jeg af Tørst forgaar. 


ÅSTRID (ind) 
Valde har sejret! De andre synger paa det sidste Vers. 
Ak, Lykken er ustadig. Det er op og ned med den 


Kommers. 
SVEND 
Vand, Mand! 
ÅSTRID 
Min Fader! 
SVEND 


Jeg af Tørst forgaar. 
O, Astrid, giv mig dog en lille Taar. 


ÅSTRID 
lopdager en Kilde.) 
Dér springer ud en Kilde! 
(Tager Vand i sin Hjelm ved Kilden, hvorved hendes Haar falder 
ned over Skuldrene.) 


SVEND 
thvisker.) 


Tab ikke Parykken, Laide! 


ÅSTRID 
(iler hen til sin Fader,) 


Drik, Fader! drik! 


SVEND 
(rejser sig med en Kraftanstrængelse,) 
Forsilde | 
(1 Vildelse :) 
Sektioner! venstre Sving! Med Roder til højre bryd — 
a—a—a! 
(Falder tilbage og dør. Astrid kaster sig over ham. Sejrsmusik. Valdemar 


og Knud komme ind Arm i Arm. Derefter Absalon med den lænkede Dit- 
levsen.) 


VALDEMAR 
Du lever altsaa, Knud! 


KnuD 
Ja, Valdemar, jeg gør. 
Men jeg min Frelse et Mirakkel kalde tør. 


VALDEMAR 
Ha! nu er der en Drot i Riget mere! 


Jeg ved ikke, om det kan more nogen at se det høje Lig —? 

KnuD 
Nej, jeg rejser til Miklegaard. Jeg skal Dig ej genere. 


VALDEMAR 
Tak, ædle Knud! 


Knun. 
Kækt drager jeg afsted, ej bort jeg skulker. 


VALDEMAR 
(lytter). 
Tys, tys! der er nogen der hulker -— 
Min Åstrid! 
ÅSTRID 


fpeger paa Svend). 
Saadan ser Far ud nu! 


VALDEMAR. 
Død, Svigerfader, død! 


ÅSTRID. 
O, Gru! 0, Gru! 


VALDEMAR. 
O, han skal pænt begraves, søde, lille Kræ. 


En Baare! 
(En Baare bringes ind.) 


Før ham i Sørgemarch til Eriksens Palæ! 


ÅBSALON. 
Aa, Sørensen, tag og hold denne Sekelvender et 
Øjeblik. 
(Afleverer Fangen til Suffløren og lægger sammen med Knud den døde 
Svend paa Ligbaaren. Til Publikum:) 
Jeg ved ikke, om det kan more nogen at se det 


høje Lig —? 


SVEND 
(rejser sig overende. Udenfor Rollen :) 
Jeg vil Fanden pine mig bede mig fritaget for Deres 
Vittigheder, Dollerup! 


ÅBSALON 
(tvinger ham tilbage paa Baaren). 
Bare rolig, Piper. De er jo død og borte. (Til de Andre:) 
Saa hanker vi op i Eriksen! 
(Den døde bæres ud under Sørgemarch. Valdemar bliver tilbage hos den 
dybt nedbøjede Astrid.) 


Sang. 
Mel.: Peter er fuld. 


Tempo di Valse. 


ÅSTRID. 

Skræk og Kval og Nød! 
Fader er død! 
Dybt i Gravens Skød ! 
Fader er død! 
Han sit Liv forbrød ! 
Fader er død! 
Fader er 
Fader er 
Fader er død! 

(Piper, skjulende sit Ansigt, lister sig over Scenen.) 


VALDEMAR. 
O, der er skam ikke No't 
At gøre ved den Sag. 
Vær taalmodig og god, 
Saa bli'r det atter Dag! 


(Knud, Absalon og Ditlevsen komme atter ind). 


Fader er — Fader er — Fader er død! 

innen: 


å —Sellerup Ø 


Jeg er en uægte Søn af afdøde Kong Eriksen — 


PiPErR 
(i Kulissen, tilvenstre.) 


Gud forbarme sig! der er Fanden pine mig ikke Fyld 
nok i Slutningstableauet. Jeg maa med paa en eller anden 
Maade. (Forsvinder.) 


VALDEMAR 
(til Astrid). 
Saa vil Du være min? 


ÅSTRID. 
Ja! til jeg ikke mere er i Live! 


VALDEMAR. 
Du til en — 


(SUFFLØREN: en Flok Skjoldunger —) 


Du til en Skok fjollede Unger skal Moder blive! 
(SUFFLØREN: Nej! til en Flok Skjoldunger!) 


Du til en Flok Skjoldunger skal Moder blive. 


(Omfavner Astrid.) 


PIPER 


(kostumeret som ung Kriger, træder ind. Almindelig Forbavselse 
øg Fnisen blandt de Spillende.) 


ÅSTRID 
(udenfor Rollen) 


Men, Piper — godeste Gud — 


PIPER 
(dæmpet). 

Ti stille! lad som Ingenting! jeg maa med for Masse- 
virkningens Skyld. 

(Højt til Valdemar.) 

Min høje Konge, jeg er en uægte Søn af afdøde 
Kong Eriksen, hvem jeg skal ligne op af Dage. Mit 
Navn er Sigvald Snarensvend. Tag mig i dit Brød. 
(Overrækker Valdemar et Adressekort.) Jeg anbefaler mig med alt 
til Krigerfaget henhørende. (Dæmpe) Klem paa Slut- 
ningsrepliken, Frøken Stjernholm. Den klarede jeg 
Fanden pine mig godt, Laide. Nu kan det forsvares 
at jeg er paa Scenen. 


VALDEMAR. 
Og nu til Fest og lystig Glæde, Kinders! 


ÅLLE. 


Hil, hil, Kong Valdemar! De Goters og de Venders! 


SLUTNINGSKOR. 


Mel.: Lad Mønten klinge. 


Tempo di Valse, 


Rask nu til Thinge, 
Lad Jublen klinge! 
Sejer vi finge 
Lad Jublen klinge! 
Freden vi bringe — 
Lad Jublen klinge — 
Alt skal betvinge, 
Leve Dannevang! 
|: Dingelinge |: hop, hop, hop, hop! :| 


(Dans. Tableau i bengalsk Belysning. Tæppet falder). 


Fremkaldelse. 

